Diari Oficial de la Generalitat Valenciana


Sumari del DOGV 1884, del 19-10-1992 (1992/826126)

ORDRE de 23 de setembre de 1992, de la Conselleria de Cultura, Educació i Ciència, per la qual es modifica l'Ordre de 15 de maig de 1992, referent a la convocatòria de concurs públic de projectes d'actuació educativa preferent en centres d'Educació Primària per al curs 1992-93.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/09/23/(1)/dof/vci/html**

### Dades del document

Número de DOGV
:   1884

Data del DOGV
:   19-10-1992

Secció del DOGV
:   DISPOSICIONS GENERALS

Número del document
:   1992/826126


Data del document
:   23-09-1992

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 23 de setembre de 1992, de la Conselleria de Cultura, Educació i Ciència, per la qual es modifica l'Ordre de 15 de maig de 1992, referent a la convocatòria de concurs públic de projectes d'actuació educativa preferent en centres d'Educació Primària per al curs 1992-93.  
L'Ordre de 15 de maig de 1992, de la Conselleria de Cultura, Educació i Ciència, convocava concurs públic de projectes d'actuació educativa preferent en centres d'Educació Primària, per al curs 1992-93 (DOGV número 1794, d?1 de juny de 1992).  
La necessitat d'adequar els procediments de finançament per a fer possible el desenvolupament de projectes d'actuació educativa preferent, aprovats a centres privats concertats, aconsella introduir-hi modificacions quant a la justificació documental dels recursos concedits. Per raó de tot això,  
ORDENE  
únic  
Modificar l'apartat a) del punt 3, base novena, annex 1, de l?Ordre de 15 de maig de 1992, de la Conselleria de Cultura, Educació i Ciència, sobre convocatòria d'un concurs públic de projectes d'actuació educativa preferent en centres d'Educació Primària per al curs 1992-93, que queda redactat en els termes següents:  
«a) Les despeses que específicament corresponguen per desenvolupament del projecte. Pel que fa a aquest assumpte i, excepcionalment, per tal de poder transferir les quantitats concedides sense justificació prèvia, en publicació de l'article 47 del Decret Legislatiu de 26 de juny de 1991 pel qual s'aprova el text refós de la Llei d'Hisenda Pública, els beneficiaris hauran d'acomplir allò que tot seguit s'especifica:  
a.1. Presentar en el servei territorial de la Conselleria d'Economia i Hisenda de cada província, dins dels 15 dies naturals següents a la publicació de la resolució definitiva en el DOGV, un aval bancari per import de la subvenció aprovada més un 10% d'aquesta, que servirà per a garantir la subvenció i altres despeses i interessos de demora, en el supòsit que el beneficiari haja incomplert la normativa que regula la subvenció.   
a.2. Presentar en la Direcció General de Centres Docents, per tal que quede constància i s'hi arxive, una còpia acreditativa d'haver efectuat el dipósit de l'aval en el servei territorial de la Conselleria d'Economia i Hisenda.  
a.3. Especificar com a única beneficiària en l'aval esmentat la Direcció General de Centres Docents de la Conselleria de Cultura, Educació i Ciència, de la Generalitat Valenciana, la qual serà competent per a ordenar-ne l?execució o bé l'anul·lació i devolució a l?interessat, d'acord amb el grau de compliment dels requisits establerts per la normativa vigent. Per tal que siga factible l'anul·lació i la devolució de l'aval, serà condició prèvia que cada beneficiari haja justificat i aportat la documentació prevista en aquesta ordre a la Direcció General de Centres Docents.  
a.4. En relació amb l'apartat anterior s'estableix com a data de justificació el dia 30 de setembre de 1993».  
DISPOSICIO FINAL  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 23 de setembre de 1992.  
El Conseller de Cultura, Educació i Ciència,   
ANDREU LÓPEZ I BLASCO


Còpia Permalink ELI